
Az 1869- diki szépművészeti kiállítás Parisban. 

A „l’ Union centrale des Beaux-Arts appliqués a 1' Indus- 
trie** -ről legelső szaktudós-, dr. Eitelberger Rudolftól a „Mit- 
theiluugen des k. k, österr. Museums fürKunstund Industrie" 
48-dik számában egy czikket olvasunk, mely tanúja annak, 
hogy Francziaországban a mindent kiszivó, a nemzetek életét 
folytonosan és mind jobban fenyegető európai polyp, a hadi- 
szörny, a művészet szerveitől a segélyforrásokat elvezetvén, a 
nemzetnek műipari haladása mindinkább csökkenik és el- 
satnyul. 

A kiállított tárgyak a mai franczia műipart képviselték ; 
egy úgynevezett keleti múzeumot, melyet franczia műbarátok 
szerveztek; rézmetszeteket, régibb könyvkötéseket, és régi öb- 
lönyöket (Vasén) a Rouen-ben lakó Dutuit úr gyűjteményé- 
ből ; végre ki voltak állítva a franczia rajziskolák eredményei, 
azoknak segédeszközei, mintái stb. 

A mai franczia műipar kiállítása igen tanulságos és az íz- 
lés áramlatáról kellő képet nyújt. Az 1865 és 1 86 7-diki kiál- 
lítások óta valami nagyszerű haladás nem vehető észre, bár 
sok, főleg német műiparos tódul ide és tehetségét itt iparkodik 
érvényesíteni. A nemhaladás szemrehányása leginkább a kor- 
mányi múzeumok rósz kezelőit és a közoktatást sújtja. 

A nagy művészet pang ; ezt leginkább az építészetről és 
szobrászatról kell értenünk. Páris nagyobbodása bizonyos egy- 
formasággal történik, mert a sietség a művészetnek nem enged 
időt, hogy a szépészet kivánalmait is valósítsa. A közlekedés, 
az egészség nyer ugyan, de az építészet alig valamit. Páris 
újabb templomai kényelmesebbek, mint a régiek; van itt salon- 
szerű világosság, és fűtés — de a franczia XlII-dik és XVI-dik 
századbeli nagyszerű hagyományával az újabb építészek meg- 
hasonlottak, mert hiányzik a bátorság és értelem a réginek to- 
vábbi fejlesztésére, de még inkább az erő, mely képes lenne 
valami újat teremteni ! 

A polgári monumentális építményeket is zavar és stylke 
verék jellemzi. A nagy szobrászati díszek eredetiség tekinteté- 
ben szegény, szív és észnélküli, de csinos művek. A franczia 
müakademia még nem jutott el azon pontra, hogy új utat tőr- 

jön és jeleljen ki a művészetnek, s így annál inkább hanyat- 
lik a mííipar is, melyre mindig kisebb gond fordíttatik. Ezen 
hanyatlás egyik okául VaiUant és Nieuwerkerke múzeumi igaz- 
gatókat tekintik, kik I. Napóleon Denonával és társaival épen 
nem mérkőzhetnek. A musée Cluny szintén stagnál — műked- 
velői felállításában. Du-Sommerard így vette át atyjától s 
érintetlenül fogja is átadni utódának ; mert a szervezés eszmé- 
jétől is visszaretten. 

A múzeumok tespedése ellen általános 'a panasz ; és azon 
francziák , kik Angolhont látogatták és a német múzeumok 
szervezéseit tanulmányozták, igen elégedetlenek saját intéze- 
teikkel, melyeket az állam kezel. 

De ezen baj ellen az önsegély fegyverével küzdenek, és a 
mit a kormány mulaszt, azt egyesek és egyletek kívánják 
helyre ütni, miért is ez Union Centrale-féle kiállításnak na- 
gyobb horderőt kell tulajdonítanunk, mint a közönséges kiál- 
lításoknak. , 

ízlés dolgában a franczia mindig franczia marad, s bár 
ma a német, holnap az angol, vagy a keleti eszméket karolja 
fel vagy az olasznak látszik elsőséget adni, és saját Ízlése szerint 
műveit átidomítani, azonnal ismét elfordul mindezektől és is- 
mét a franczia eszmény iséget és felületességet követi. Jelesen 
a fafarag ványok- és műlakatosságban a német; zománezokban, 
aranyművészetben és díszítésben a keleti ; agyagmtívekben az 
angol Ízlést követi, maga pedig még mindig a renaissance és 
az empire Ízlései közt ingadoz ; de azért le nem mond azon re- 
ményről, hogy a nemzeti nagy eszmék túlsúlyra fognak ver- 
gődni. 

E perezben még mindenütt az uralgó eszmék ziláltsága 
tűnik fel, és ámbár Eraucziaország a német műasztalosságot 
messze túlhaladja és a legjelesb műzeti erők fölött rendelkezik, 
még is, e nemben alig található egy darab, mely építészeti fel- 
adatának, a bútor természetének és czéljának tökélyesen meg- 
felelne. 

Az ötvösség és a fayence jól képviselvék. A japáni rak- 
müvekkel ékeskedő készletek és a hildesheimi lelet másai fel- 
tűnést okoztak ; a fayence pedig a porczellánt majd egészen 
kiszorítja a használatból, ámbár e téren az egyszerűbb díszítés 

nagy előnynek tekinthető, és mellesleg megjegyzendő, hogy 
a nőnöveldékben a leánykák rendesen a porczellán-festészet- 
ben is gyakoroltatnak. 

Üveg dolgában e kiállítás szegény volt, feltűnést legin- 
kább a tükrök okoztak ; de annál fényesebb volt a fém művé- 
szet. A bronz-, horgany- és vas-m (ívekben nagy haladás tör- 
tént, és Ausztriának erőlködnie kellend, hogy ezen iparágban 
a francziákkal versenyezhessen, a mi annál nehezebb leend, 
mert Páriában a bronzgyárosok saját czéljaikra külön iskolát 
alapítottak. 

A kelmék nincsenek kellő számmal képviselve, bár ezek 
készítésében Páris roppant haladást tett. A hímzésre sokkal na- 
gyobb gond fordíttatik, mint nálunk, hol ezen nemzetgazdá- 
szati ágra a kormány és az iskolai hatóságok oly kevés figyel- 
met fordítanak. 

A gipsz-alakok ipara nagy lendületet nyert a szobrok be- 
fi stése és a por ellen való biztosítása által. A fémzett gipszala- 
kok előnyösebbeknek látszanak, de még eddig igen drágák és 
alig fognak nagy elterjedésnek örvendeni. 

Az egyházi művészet szegényesen állított ki. bár a fran- 
czia templomok eléggé tanúskodnak azon roppant összegekről, 
melyek itt az egyházak fölszereléseire fordíttatnak ; az efféle 
művészek valószínűleg nem érintkeznek az unióval. 

A díszítésben a francziák mindig nagyszerűek voltak, és 
valódi művészek a régi gobelinek javításában, valamint az újab- 
bak készítésében. 

Általán véve észre lehetett venni, hogy a jó győzött a si- 
lány fölött, és ez csak ott lehetséges, a hol a művészet a tudo- 
mányossággal párosul. A jól iskolázott kézmű mindenütt ki- 
vívja magának a győzelmet, és az ötvösség és mííkovácsság 
minden jpéí-félét háttérbe szorít. Semmiféle gép sem fogja az 
iparosnak pótolni azt, a mit csak alapos szakképzés nyújthat 
Mindinkább felötlik a részletes , bizonyos ágat tanító iskoláknak 
szüksége s annál hamarább jőnek feledésbe mindazon pallia- 
tivumok és pótszerek, melyek kérész-életűknek nem igen 
képesek jövőt biztosítani. Nálunk Ausztriában ezen eszme szin- 
tén kezd érvényre jutni, és az egyes ágak körüli külön oktatás 
már is hozza gyümölcseit. 

A Musée Orientál , Egyptomot kivéve, az egész keletet ét 
karolja. A kiállítás országok szerint van rendezve. Képvisel- 
vék : India, China, Siam, Japán, Perzsia, Kis-Ázsia és a fran- 
czia keleti gyarmatok. A tárgyakat a kisebb művészet, a szö- 
vetek és nyomtatványok köréből vették. Kzekből Ausztria igen 
keveset birna kiállítani, mert a kelettel való érintkezést kevéssé 
kereste, s még kevésbbé művelte. 

Dutuit úr külön állítá ki műtárgyait. Rézmetszvényei híre- 
sek, antik öblönyei és terra cottái szépek, könyvkötései, me- 
lyek a mai iparnak példányokul szolgálhatnának, nevezetesek. 

Végre említenünk kell a franczia iskolák kiállítását, mely 
a közoktatási miniszter felhivása következtében teljes volt. 
Kiváló helyet foglaltak el a külön miiipart ágak special iskolái 
és a leány tanodák — ez utóbbiak porczellán- festéseikkel. 

Kitűnik ebből, mily szükséges a rajztanítást köteles tárgy- 
gyá tenni, azt minél előbb kezdetni, minthogy a gyerek az 
utánzásra úgy is hajlandó, és ha ezen hajlam bizonyos irány- 
ban nyilatkozik — őt ezen irányban spec : alis iskolában növelni. 
Míg a rajzolás nálunk csak időtöltésnek és játékszernek tekin- 
tetik, addig valódi haladásról az iparban és művészetben szó 
sem lehet. Erre a nőiskolák bán különös súlyt kellene fektetni. 
Csak ezen eszme felkarolásától várhatjuk az Ízlés általános 
emelkedését és nemesülését. — Nevezetes, hogy & rajzok nem raj- 
zok, hanem modellek után készülnek. Kitűnők és teljesek az is- 
kola-barátok, fréres-ek kiállításai. 

A kiadók és mnipari miivészek kiállítása igen hiányos volt. 

A kiállításban a kényelemről is volt gondoskodva. Botját 
és esernyőjét mindenki magával vihette, sőt a földszinti kiállí- 
tásban a dohányzás is megengedett volt, bár ezen engedélyt a 
müveit párisiak nem igen vevék igénybe. A kiállításban min- 
dent elkerültek, mi a charlataneriához hasonlítana. Az egész 
nemes és urias jellegű volt. 



